****

ประกาศองค์การบริหารส่วนตำบลตะโละไกรทอง

เรื่อง เจตนารมณ์การป้องกันและต่อต้านการทุจริตคอร์รัปชั่น

องค์การบริหารส่วนตำบลตะโละไกรทอง อำเภอไม้แก่น จังหวัดปัตตานี

ประจำปีงบประมาณ พ.ศ.2562

......................................................................

 ตามที่องค์การบริหารส่วนตำบลตะโละไกรทอง ได้ประกาศกำหนดนโยบายด้านคุณธรรมจริยธรรมของพนักงานส่วนตำบล และพนักงานจ้าง ขององค์การบริหารส่วนตำบลตะโละไกรทอง ประจำปีงบประมาณ พ.ศ.2562 โดยมีวัตถุประสงค์เพื่อให้ข้าราชการ พนักงานจ้าง ลูกจ้างยึดถือเป็นหลักการหรือแนวทางปฏิบัติเพื่อเป็นเครื่องกำกับความประพฤติของตน องค์การบริหารส่วนตำบลตะโละไกรทอง จึงมีนโยบายกำหนดความรับผิดชอบ แนวทางปฏิบัติ และข้อกำหนดในการดำเนินการที่เหมาะสม เพื่อป้องกันและต่อต้านการทุจริตคอร์รัปชั่นและเป็นแนวทางการปฏิบัติที่ชัดเจนในการปฏิบัติหน้าที่ดังนี้

 1.ปฏิบัติตามนโยบายการป้องกันและต่อต้านการทุจริต การให้หรือรับสินบนจรรยาบรรณ วิชาชีพ รวมทั้งกฎ ระเบียบ และข้อบังคับขององค์การบริหารส่วนตำบลตะโละไกรทอง โดยไม่ต้องไปเกี่ยวข้องกับการทุจริต คอร์รัปชั่น ในทุกรูปแบบ ไม่ว่าโดยทางตรงหรือทางอ้อม

 2.ไม่กระทำการใดๆ ที่เป็นการแสดงถึงเจตนาว่าเป็นการทุจริตคอร์รัปชั่น การให้หรือรับสินบน แก่ผู้ที่มีส่วนได้เสียที่เกี่ยวข้องกับองค์การบริหารส่วนตำบลตะโละไกรทอง ในเรื่องที่ตนมีหน้าที่รับผิดชอบทั้งทางตรงหรือโดยอ้อม เพื่อให้ได้มาซึ่งผลประโยชน์แก่องค์กร ตนเอง หรือผู้ที่เกี่ยวข้อง

 3.ไม่ละเลยหรือเพิกเฉย เมื่อพบเห็นการกระทำที่เข้าข่ายการทุจริตคอรัปชั่นที่เกี่ยวข้องกับหน่วยงาน โดยถือเป็นหน้าที่ที่ต้องแจ้งให้ผู้บังคับบัญชา หรือบุคคลที่รับผิดชอบได้ทราบ และให้ความร่วมมือในการตรวจสอบข้อเท็จจริงต่างๆ

 4.ในการดำเนินการใดๆที่อาจเสี่ยงต่อการเกิดทุจริตคอร์รัปชั่น บุคลากรทุกระดับจะต้องปฏิบัติโดยเฉพาะในเรื่องดังต่อไปนี้ ด้วยความระมัดระวัง

 4.1 การให้หรือรับของขวัญ ของกำนัล การเลี้ยงรับรอง และค่าใช้จ่ายอื่นที่เกี่ยวข้องให้เป็นไปตามกฎ ระเบียบ แนวทางการปฏิบัติที่ดีที่กำหนดไว้

 4.2 ไม่รับทรัพย์สิน สิ่งของ ของขวัญ ของกำนัลใดๆ หรือประโยชน์อื่น อันเป็นการชักนำให้เกิดการละเว้นการปฏิบัติหน้าที่ของตน

 4.3 การให้เงินสนับสนุน ไม่ว่าจะเป็นเงิน วัตถุหรือทรัพย์สิน แก่กิจกรรมหรือโครงการใดต้องมีการระบุชื่อองค์การบริหารส่วนตำบลตะโละไกรทอง โดยการให้การสนับสนุนนั้นต้องมีวัตถุประสงค์เพื่อส่งเสริมภาพลักษณ์ที่ดี และต้องดำเนินการด้วยความโปร่งใส ผ่านขั้นตอนตามระเบียบที่กำหนดไว้ และถูกต้องตามกฎหมาย

/4.4การจัดซื้อ...

-2-

 4.4 การจัดซื้อ จัดจ้างกับภาครัฐ หรือเอกชน รวมถึงการติดต่องานกับภาครัฐหรือเจ้าหน้าที่ภาครัฐ หรือเอกชน ตลอดจนบุคคลที่มีหน้าที่เกี่ยวข้องในการดำเนินการ ให้หัวหน้าส่วนราชการมีหน้าที่ในการควบคุม กำกับดูแล จะต้องเป็นไปด้วยความโปร่งใส ซื่อสัตย์ และต้องดำเนินการให้เป็นไปตามกฎหมายที่เกี่ยวข้อง

 4.5 องค์การบริหารส่วนตำบลตะโละไกรทอง มีนโยบายเป็นกลางทางเมือง โดยบุคลากรทุกคนมีสิทธิและเสรีภาพทางการเมืองตามกฎหมาย แต่พึงตระหนักที่จะไม่ดำเนินการ หรือดำเนินกิจกรรมใดๆ รวมถึงการนำทรัพยากรใดๆ ไปใช้เพื่อดำเนินการหรือกิจกรรมทางการเมือง อันจะทำให้องค์การบริหารส่วนตำบลตะโละไกรทอง สูญเสียความเป็นกลางหรือได้รับความเสียหายจากการเข้าไปมีส่วนเกี่ยวข้องและการให้ความช่วยเหลือทางการเมือง

 มาตรการ/แนวทางดำเนินงาน

 1.องค์การบริหารส่วนตำบลตะโละไกรทอง จะสนับสนุนและส่งเสริมให้บุคลากรทุกระดับเห็นความสำคัญและมีจิตสำนึกในการป้องกันและต่อต้านทุจริต คอร์รัปชั่น รวมทั้งจัดให้มีการควบคุมภายในเพื่อป้องกันการทุจริต คอร์รัปชั่น การให้หรือรับสินบนในทุกรูปแบบ

 2.แนวทางปฏิบัติในการต่อต้านการทุจริตและคอร์รัปชั่นนี้ ครอบคลุมไปถึงกระบวนการบริหารงานบุคคล ตั้งแต่การสรรหาหรือการคัดเลือกบุคลากร การเลื่อนตำแหน่ง การฝึกอบรม การประเมินผล การปฏิบัติงาน และการให้ผลตอบแทนแก่พนักงาน โดยกำหนดให้ผู้บังคับบัญชาทุกระดับ มีหน้ามี่สื่อสารทำความเข้าใจกับพนักงานผู้ใต้บังคับบัญชา เพื่อนำไปใช้ปฏิบัติในหน้าที่ที่อยู่ในความรับผิดชอบ และควบคุมดูแลการปฏิบัติให้เป็นไปอย่างมีประสิทธิภาพสอดคล้องกับแนวทางปฏิบัตินี้

 3.องค์การบริหารส่วนตำบลตะโละไกรทอง จะให้ความเป็นธรรมและคุ้มครองพนักงาน หรือบุคคลอื่นใดที่แจ้งเบาะแสหรือหลักฐานเรื่องการทุจริต คอร์รัปชั่น ที่เกี่ยวข้องกับองค์การบริหารส่วนตำบลตะโละไกรทอง รวมถึงพนักงานที่ปฏิเสธต่อการกระทำ โดยใช้มาตรการคุ้มคอรงผู้ร้องเรียน หรือผู้ที่ให้ความร่วมมือในการรายงานการทุจริตคอร์รัปชั่นตามที่กำหนดไว้ในนโยบายการรับข้อร้องเรียน

 4.ผู้ที่กระทำการทุจริต คอร์รัปชั่น ถือเป็นการการะทำผิดตามข้อบังคับเกี่ยวกับการทำงานว่าด้วยการบริหารงานบุคคล สำหรับพนักงานจ้าง ซึ่งจะต้องได้รับการพิจารณาโทษทางวินัยที่กำหนดไว้ รวมถึงอาจได้รับโทษตามกฎหมาย หากการกระทำนั้นผิดกฎหมายด้วย

 5.องค์การบริหารส่วนตำบลตะโละไกรทอง จะสอบทานแนวทางปฏิบัติและมาตรการดำเนินงานอย่างสม่ำเสมอ เพื่อให้สอดคล้องกับการเปลี่ยนแปลงของกฎหมาย

 ช่องทางการับแจ้งเบาะแส หรือร้องเรียนการทุจริต คอร์รัปชั่น

 การรับเรื่องแจ้งเบาะแส ช้อร้องเรียนการกระทำที่อาจทำให้เกิดความสงสัยได้ว่าเป็นการทุจริต คอร์รัปชั่น ที่เกิดขึ้นกับองค์การบริหารส่วนตำบลตะโละไกรทอง โดยทั้งทางตรงหรือทางออ้ม โดยผ่าน

/ช่องทางการ...

-3-

ช่องทางการรับเรื่องที่ได้กำหนดไว้ เช่น ทางโทรศัพท์ เว็บไซต์ อบต.(www.tktlocal.go.th) หนังสือร้องเรียน หรือบัตรสนเท่ห์ เป็นต้น โดยผู้ร้องเรียนจะต้องระบุรายละเอียดของเรื่องที่จะแจ้งเบาะแส หรือข้อร้องเรียน พร้อมชื่อ ที่อยู่ และหมายเลขโทรศัพท์ที่สามารถติดต่อได้ ส่งมายังองค์การบริหารส่วนตำบลตะโละไกรทอง ตำบลตะโละไกรทอง อำเภอไม้แก่น จังหวัดปัตตานี 94220

 จึงประกาศให้ทราบโดยทั่วกัน

 ประกาศ ณ วันที่ 19 ธันวาคม พ.ศ.2561



 (นายอาหะมัดอัสลาม ฮาแว)

 นายกองค์การบริหารส่วนตำบลตะโละไกรทอง